Megint beteg lett Majka
A rapper agyonhajtja magát; rajongói is aggódnak a gyakran betegeskedő zenészért.
Majka közösségi oldalára írta ki, hogy megint betegeskedik, immár harmadszor három hónap leforgása alatt. Aggódó rajongói persze rögtön számtalan jótanáccsal próbálták ellátni a nemrégiben szívproblémája miatt koncertet is lemondani kényszerülő rappert. A Blikk szeretett volna Majkától érdeklődni a hogyléte felől, de helyette zenésztársa, Curtis nyilatkozott barátja állapotáról.

“Most is beteg, nem tudott velem eljönni egy jótékonysági fesztiválra (...) Keményen megfázott, és ez elég gyakori nála. Tény, hogy rengeteg a fellépésünk, aminek nagyon örülünk, de úgy érzem, Peti még mindig nincs ehhez hozzászokva. Tavaly nyáron kilencvenhat fellépésünk volt, most is szinte minden este van egy-két koncertünk. A hétvégék és a fesztiválidőszak húzós, de mindketten imádjuk, amit csinálunk. Az más kérdés, hogy Peti olykor-olykor nincs jól” – mondta el Curtis a lapnak.
Szórakozás